Ja, så kom dagen endelig hvor jeg fik lov til at få den fantastiske oplevelse det er at ride den første tur på en hest som man har passet og opdraget hele dens liv, fået lov at følge fra den stadig lå med bagbenene i mors liv, og selv har valgt far til. Og jeg kan kun sige, jeg kan slet ikke få armene ned igen. Jeg har været på ryggen af hende én gang før med sadel, hvor min skønne mand trak os ca 20 meter, siden har vi gået nogle ture i skoven og jeg har gået ved siden af hende på ridebanen og styret hende for tøjlen. Det var også planen at manden skulle hjælpe idag, og indtil han var klar sadlede jeg op, og øvede lidt med tøjlen på ridebanen, indimellem stoppede vi op og efterspændte gjord og satte bøjler ned. På et tidspunkt skulle jeg lige prøve om hun ville stå stille mens jeg selv sad op, og mindsanten om hun ikke gjorde det. Da jeg var kommet i sadlen og fået føderne i bøjlerne var hun klar til at gå. Vi havde redet halvanden runde på ridebanen da manden kom op med kameraet, og så tog vi lige en runde på den nederste del af banen for hans og kameraets skyld, inden jeg selv stoppede hende og hoppede af. Sikke da en oplevelse, aldrig har jeg arbejdet med så nem en hest  Og så til lidt billeder, hun tygger stadig lidt i biddet, og vil nogle gange en anden retning, deraf mund og hovedholdning. Stolt ejer på sin hest Stille og roligt fremad "Hvad laver du deroppe?" "Jeg vil altså hellere bare blive her og græsse" "Så lad gå, vi tager en tur mere" Ja, det var en stor oplevelse. Når enden er god....
Tillykke (er vist det man skal sige?   ) Det er noget helt, helt specielt at sidde som den første på en hest/pony man selv har opdrættet og fulgt i tykt og tyndt  Der er ikke meget, der kan stikke det 
Skønt - hvor må det være en dejlig oplevelse. Og hvor er hun en flot "plet-hest" Mvh Charlotte
Hvor er hun bare smuk, er vild med brogede heste! (siger jeg selvom jeg har en helfarvet frieser     ) Og tillykke med turen, ved præcis hvordan du har det. Er selv lige kommet på ryggen af min 5 års vallak, jeg har haft siden han var et år. Det er en helt fantastisk oplevelse! 
Kan godt forstå du er stolt og glad. Lyder da også til, at hun er super fornuftig. Smuk det er hun i hvert fald.
åååhh nu skal den vel ikke have klippet den flotte manke af fordi den er blevet ridehest vel.. perfekt størrelse hest du har avlet til dig selv
Tak for jeres søde kommentarer. Mht størrelsen, har jeg frygtet meget for størrelsen, at hun ville blive for stor. Men jeg er blevet positiv overrasket, både over hvor let jeg har ved at komme op på hende, og at hun slet ikke føles stor når jeg sidder på hende. Samt når jeg ser billederne her, kan jeg se at hun slet ikke er så høj som jeg regnede med. MEN hun er jo også kun lige blevet 3 år i april, så hun er jo slet ikke færdig med at vokse endnu, hverken i højden eller drøjden. Jeg tror dog alligevel det ender med at manden får mig overbevist om at jeg skal beholde hende. Fornuften siger ellers "sælg" da jeg ikke får redet så meget som jeg gerne ville, og synes hun skal (på den jeg har at ride nu). Jeg tror nemlig det måske ender med at gnisten for ridningen kommer tilbage nu jeg kommer igang med hende, og min frygt for hendes størrelse er ikke så stor længere. Bare rolig, hun beholder manen, og jeg regner heller ikke med at den skal flettes op når vi skal til skue sidst på måneden. Jeg har dog aldrig set en Barokpinto til skue før og der har ikke været kåring endnu, men frieserne bliver jo vist med lang løs man, og de kåringer der har været i andre forbund har de vist også været løs.
Sikke en fantastisk følelse, det må være! Og jeg tænkte lige netop på det med størrelsen. I ser jo ud til at passe perfekt til hinanden - måske er ridelysten ikke så stor med hafferen, fordi hun ikke lige er din drømmehest? Jeg ville da også beholde. Det er alligevel enormt svært at få en rimelig pris for sådan en hest i øjeblikket. Så hellere sælge de to haflingere og bruge al tiden på hende den smukke her 
Endelig blev flokken samlet. Felli har stået på rideskolen siden sidste sommer, dels for at jeg kunne ride ham, og senere for at min mand kunne ride ham når han var på arbejde mens jeg var gravid og nybagt mor  Den gamle hoppe har været til hingst, og derfor har 3 års springdyret været i engen med naboens heste en periode, men idag kom felli hjem, og lørdag kom den gamle avlshoppe kom hjem, så nu er der samling på vores egne heste igen, dejligt - og ingen pensionære hele sommeren   Skønt. De to store - Power puff ( lagina ) og Felli er mine, hoppen er sat i fol med Chandler fra højagergård og skal scannes d. 12, krydser fingre. 3 års er min kærestes som skal tilrides snart, og sælges engang når den er god nok. Billederne bære nok præg af at Felli er yndlingshesten  Felli                                    
Ej sikke nogle skønne billeder af endnu smukkere heste. Kan da godt forstå, hvorfor Felli er udnævnt som yndling...Sikke en prægtig ganger og sikke hun da kan spadsere...skønne lange stænger...og ja...dejlig alt i alt     
Dejligt at få samling på tropperne igen. Og skønne heste. Vi har vores hoppe med føl til bedækning på sydfyn, En hingst på sommergræs med jævnaldrende, En vallak i træning i Billund og En hoppe i engen (med nogle venners hopper) Så jeg glæder mig altså også til at der kommer lidt liv herhjemme igen... Her er godt nok stille.
Haha, åh ja jeg tror lige jeg går ud og visker Felli i øret at han ligner en hun - så bliver han da for alvor fornærmet, så var de spillen med muskler jo helt spildt!    Tak - ja han er en dejlig hest, han ligner til forveklsing efterhånden en dressurhest efter min kæreste har redet ham en periode, nu har han dog været foldbums nogle uger med enkelte ride og longe dage, men sikke hurtigt hans overlinie er forsvundet igen, suk det er hård træning at holde ham flot og spændstig.. Godt han er kommet hjem, så er det knapt så tidskrævende at tage en tur på ham 
Ja Charlotte, så har dine da også været delt i alle hjørner  Felli syntes det er skønt at være herre over damerne herhjemme igen, efter at have været vallak fold dreng på rideskolen 
Ej, hvor en lækker hest. Og smart med den arbejdsfordeling, med at han red, mens du er højgravid, hehe.